 

Grad Dubrovnik i Dubrovačka razvojna agencija DURA d.o.o. objavljuju

**JAVNI POZIV**

**ZA PROGRAM OSPOSOBLJAVANJA NJEGOVATELJA/ICA ZA STARIJE I NEMOĆNE OSOBE**

Zbog nedostatka kadra na području Dubrovnika, Grad Dubrovnik i Dubrovačka razvojna agencija DURA d.o.o. provode program za osposobljavanja njegovatelja/ica starijih i nemoćnih osoba.

Uvjeti za prijavu u program su:

* Završena osnovna škola
* Navršenih 18 godina života

Prednost u programu osposobljavanja imaju:

* Nezaposlene i dugotrajno nezaposlene osobe
* Osobe preko 50 godina života
* Prebivalište na području Grada Dubrovnika
* Osobe po preporuci Domova za starije s područja Grada Dubrovnika

Verificirani program osposobljavanja trajat će ukupno 65 dana. Program obuhvaća nastavne cjeline:

* Njega bolesnika
* Praktična nastava
* Praktični rad

Kroz provedbu programa osposobljavanja za njegovatelja/icu polaznici/ce će steći znanja i vještine za obavljanje poslova i radnih zadataka njegovatelja/ice:

* Upoznavanje građe i funkcije ljudskog tijela kao cjeline
* Znanja i vještine za obavljanje poslova i radnih zadataka njegovatelja/ice
* Razvijanje humanih odnosa prema bolesnom/nemoćnom čovjeku, njegovoj obitelji i okolini
* Razvijanje pozitivnih stavova u odnosu na zdravlje, bolest i nemoć
* Razvijanje kulturno-higijenskih navika, savjesnosti, urednosti
* Razvijanje sposobnosti razumijevanja zahtjeva i radnih naloga koje pred njegovatelja/icu postavlja medicinsko osoblje

Po uspješnom završetku programa osposobljavanja polaznicima/cama će se izdati diploma i Uvjerenje o osposobljavanju te će time steći zanimanje Njegovatelj/ica.

Ukupan broj polaznika je 15. Svi prijavljeni dužni su prethodno pristupiti psihološkom testiranju organiziranom od strane Dubrovačke razvojne agencije DURA d.o.o.

Troškove edukacije snosi Grad Dubrovnik, a kandidati su dužni položiti ispit za njegovatelja/icu. Uz plaćanje troškova edukacije Grad Dubrovnik se obvezao i organizirati nastavu. Obveze kandidata uz polaganje ispita su i odazivanje na otvoreno radno mjesto njegovatelja/ice koje mu Grad Dubrovnik ponudi.

Program osposobljavanja će se održati od 01.04.2024. do 30.06.2024.

**Pozivaju se svi zainteresirani za program osposobljavanja da svoju prijavu na propisanoj prijavnici dostave do 26.ožujka 2024. na:**

[drustvenedj@dubrovnik.hr](mailto:drustvenedj@dubrovnik.hr) ili na adresu Grad Dubrovnik, Upravni odjel za obrazovanje, šport, socijalnu skrb i civilno društvo, Iva Vojnovića 31.

Gradonačelnik

Mato Franković